paragraph_text: Quo vadis? (polj. Quo vadis. Powieść z czasów Nerona) je povijesni roman poljskog književnika Henryka Sienkiewicza koji tematizira progone kršćana u Rimu pod Neronovom vladavinom kroz ljubavnu priču kršćanke Livije i patricija Marka, pisan pod utjecajem modernističke estetike i neoromantističkih strujanja. Jedno je od najznačajnijih djela poljske književnosti. Objavljivan je u nastavcima u listovima Gazeta Polska, Czas i Dziennik Poznański u razdoblju između ožujka 1895. i veljače 1896.<ref> Welsh, David J., 1964. Serialization and structure in the novels of Henryk Sienkiewicz The Polish Review, sv. 9, br. 3, str. 53.  Iako je i u vrijeme nastajanja romana bio poznat i priznat pisac, već preveden na nekoliko europskih jezika, Sienkiewicz je romanom potvrdio status jednog od najpopularnijih europskih pisaca krajem 19. stoljeća.<ref> Blažina, Davor. Henryk Sienkiewicz: povijesni roman i Quo vadis, u: Sienkiewicz, Henryk. Quo vadis, Školska knjiga, Zagreb, 1995., str. 545.  Uspjeh romana, ali i drugih djela (Križara, Trilogije) priskrbio mu je 1905. Nobelovu nagradu za književnost.<ref> Sienkiewicz, Henryk u mrežnom izdanju Hrvatske enciklopedije, pristupljeno 18. prosinca 2020.